b'\n_START_ARTICLE_\n\xc3\x98yvind Gr\xc3\xb8n\n_START_SECTION_\nFaglig profil\n_START_PARAGRAPH_\nGr\xc3\xb8n har forsket innenfor omr\xc3\xa5dene generell relativitetsteori, kosmologi og klassisk elektromagnetisme. Han har kastet nytt lys over temaer som tvillingparadokset, fysikken i roterende referansesystemer.  og frast\xc3\xb8tende gravitasjon knyttet til vakuumenergi. Sammen med professor Erik Eriksen ved Universitetet i Oslo har han ogs\xc3\xa5 utforsket egenskapene til  elektromagnetiske felter produsert av akselererte ladninger. De har s\xc3\xa6rlig vist hvordan tyngden p\xc3\xa5virker slike felter. Gr\xc3\xb8n har ogs\xc3\xa5 funnet nye l\xc3\xb8sninger av likningene i Einsteins relativitetsteori som beskriver tidrom der det er mulig \xc3\xa5 reise bakover i tid.  I mange arbeider har Gr\xc3\xb8n hatt fokus p\xc3\xa5 relativistiske universmodeller. Han har blant annet vist at det er mulig \xc3\xa5 tolke de kosmiske observasjonsdataene slik at man ikke beh\xc3\xb8ver \xc3\xa5 innf\xc3\xb8re m\xc3\xb8rk energi for \xc3\xa5 forklare dem. _NEWLINE_Sammenhengen mellom gravitasjon og tid og mellom gravitasjon og entropi er ogs\xc3\xa5 et av de omr\xc3\xa5dene Gr\xc3\xb8n interesserer seg for, noe som har resultert i flere artikler om dette temaet. Han har ogs\xc3\xa5 studert Kaluza-Klein teori som representerer en geometrisk forening av elektromagnetisme og gravitasjon. If\xc3\xb8lge denne teorien er verden femdimensjonal med en kompakt romlig dimensjon som har s\xc3\xa5 liten utstrekning at vi ikke greier \xc3\xa5 observere den direkte. Elektrisk ladning skyldes bevegelse rundt den kompakte femte dimensjonen. Gr\xc3\xb8n har vist at det elektriske feltet rundt en ladning er projeksjonen av det relativistiske draggingfeltet p\xc3\xa5 grunn av en partikkels bevegelse rundt den femte dimensjonen inn i v\xc3\xa5rt  firedimensjonale  tidrom_NEWLINE_Gr\xc3\xb8n har skrevet tre b\xc3\xb8ker om relativitetsteorien,'